Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 708/11/4404	Nové Zámky, 16.5.2013
EEČ : 2-33-44-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.3.2012, spisová značka 1 Pv 708/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 31.08.2011, v čase o 16.30 h, na parkovisku obchodného domu Tesco XXXXX, ako vodič nákladného motorového vozidla značky VW XXXXX EČ. XXXXX nevenoval dostatočnú pozornosť pri cúvaní na parkovisku, v dôsledku čoho narazil do nohy poškodenej XXXXX, nar. XXXXX, trvale bytom XXXXX, XXXXX, práve nasadajúcej do zaparkovaného osobného motorového vozidla značky  Daewo XXXXX, EČ: XXXXX pri náraze menovaná poškodená utrpela zlomeninu ľavej dolnej končatiny, spojenú s dobou liečenia v trvaní jeden mesiac.

Uznesením prokurátora Okresnej prokuratúry XXXXX zo dňa 13.3.2012, spisová značka 1 Pv 708/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresnej prokurátorky v Nových Zámkoch sp. zn.       1 Pv 708/11 zo dňa 13.03.2012, bolo podľa § 216 odsek 1 Trestného poriadku podmienečne zastavené trestné stíhanie proti obvinenému XXXXX pre prečin ublíženia na zdraví podľa § 158  Trestného zákona, spáchaného na tom skutkovom základe, že dňa 31.08.2011, v čase o 16.30 h, na parkovisku obchodného domu Tesco XXXXX, ako vodič nákladného motorového vozidla značky VW XXXXX EČ. XXXXX nevenoval dostatočnú pozornosť pri cúvaní na parkovisku, v dôsledku čoho narazil do nohy poškodenej XXXXX, nar. XXXXX, trvale bytom XXXXX, XXXXX, práve nasadajúcej do zaparkovaného osobného motorového vozidla značky  Daewo XXXXX EČ: XXXXX, pri náraze menovaná poškodená utrpela zlomeninu ľavej dolnej končatiny, spojenú s dobou liečenia v trvaní jeden mesiac.
	Súčasne bola obvinenému podľa § 216 odsek 2 Trestného poriadku určená skúšobná doba v trvaní 1 rok, ktorá uplynula dňa 23.03.2013.
	Po uplynutí skúšobnej doby boli do spisu zabezpečené podklady, potrebné pre rozhodnutie o osvedčení obvineného, alebo o pokračovaní v trestnom stíhaní.
	Zo zadovážených správ vyplýva, že obvinený v priebehu skúšobnej doby viedol riadny život. V mieste trvalého bydliska je hodnotený kladne. Nemá záznam v evidencii priestupkov, nebol súdne trestaný a nebolo voči nemu vedené trestné stíhanie v inej trestnej veci. Je teda možné konštatovať, že v danom prípade boli        splnené všetky zákonné predpoklady pre rozhodnutie o osvedčení obvineného.
	S poukazom na vyššie uvedené odôvodnenie som rozhodla tak, ako je to opísané vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka